ddrg/super_eurlex huggingface dataset:
Uredba Komisije (ES) št. 323/97

z dne 21. februarja 1997

o spremembah Uredbe (ES) št. 2406/96 o določitvi skupnih tržnih standardov za nekatere ribiške proizvode

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 3759/92 z dne 17. decembra 1992 o skupni ureditvi trga z ribiškimi proizvodi in proizvodi iz ribogojstva [1], kakor je bila nazadnje spremenjena z Uredbo (ES) št. 3318/94 [2], zlasti člena 2(4),

ker Uredba Sveta (ES) št. 2406/96 [3] uvaja zlasti novo lestvico velikostnih razredov za sled vrste Clupea harengus; ker ta nova lestvica za sled v Baltiku uvaja določeno velikost za proizvode, ulovljene in iztovorjene severno od zemljepisne širine 59°30', vendar ne zajema velikosti, ki je bila prej v veljavi po vsem Baltiku;

ker ta opustitev ne upošteva proizvodnih in prodajnih pogojev za sled, ujet v Baltiku južno od zemljepisne širine 59°30'; ker naj bi zato uvedli ustrezen velikostni razred za ta proizvod tako, da bi v ta namen spremenili Uredbo (ES) št. 2406/96;

ker bo ta sprememba vsebovala tehnično prilagoditev skupnim tržnim standardom, kakor je to določeno v členu 2(4) Uredbe (EGS) št. 3759/92;

ker so ukrepi, predvideni v tej uredbi, skladni z mnenjem Upravljalnega odbora za ribiške proizvode,

SPREJELA NASLEDNJO UREDBO:

Člen 1

V Prilogi II k Uredbi (ES) št. 2406/96 se lestvica velikostnih razredov, ki veljajo za sled (Clupea harengus) v Baltiku, spremeni skladno s Prilogo k tej uredbi.

Člen 2

Ta uredba začne veljati sedmi dan po objavi v Uradnem listu Evropskih skupnosti.

Uporablja se od 1. januarja 1997.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. februarja 1997

Za Komisijo

Emma Bonino

Članica Komisije

[1] UL L 388, 31.12.1992, str. 1.

[2] UL L 350, 31.12.1994, str. 15.

[3] UL L 334, 23.12.1996, str. 1.

--------------------------------------------------

PRILOGA

Sprememba lestvice kategorij velikosti za sled v Baltiku

Vrste | Velikost | kg/ribe | Število rib/kg |

sled (Clupea harengus) | 1 | 0,25 in več | 4 ali manj |

2 | 0,125 do 0,25 | 5 do 8 |

3 | 0,085 do 0,125 | 9 do 11 |

4(a) | 0,05 do 0,085 | 12 do 20 |

sled v Baltiku, ujet in iztovorjen, južno od 59°30' | (b) | 0,036 do 0,085 | 12 do 27 |

sled v Baltiku, ujet in iztovorjen, severno od 59°30' | 5 | 0,031 do 0,085 | 12 do 32 |

--------------------------------------------------
Uredba Sveta (ES) št. 476/97

z dne 13. marca 1997

o spremembah glede upoštevanja statističnega ozemlja Uredbe (ES) št. 1172/95 o statističnih podatkih v zvezi z blagovno menjavo Skupnosti in njenih članic z državami nečlanicami

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti in zlasti člena 113 Pogodbe,

ob upoštevanju predloga Komisije,

ker se je Republika Francija odločila, da od 1. januarja 1997 vključi prekomorske departmaje v statistično ozemlje Francije;

ker se je Kraljevina Španija odločila, da z istim datumom vključi Kanarske otoke v statistično ozemlje Španije;

ker morata biti v skladu s tem prilagojeni opredelitvi statističnega ozemlja Skupnosti iz člena 3 Uredbe (ES) št. 1172/95 [1] in področje uporabe statistike blagovne menjave Skupnosti in njenih članic z državami nečlanicami, kot je opredeljeno v členu 4 zgoraj omenjene uredbe,

SPREJEL NASLEDNJO UREDBO:

Člen 1

Uredba (ES) št. 1172/95 se spremeni, kot sledi:

1. Člena 3(2) se nadomesti z:

"2. Z odstopanjem od odstavka 1 vključuje statistično ozemlje Skupnosti tudi Heligoland.";

2. drugi pododstavek člena 4(1) se črta.

Člen 2

Ta uredba začne veljati sedmi dan po objavi v Uradnem listu Evropskih skupnosti.

Uporablja se od 1. januarja 1997.

Ta uredba je v celoti zavezujoča in se neposredno uporablja v vseh državah članicah.

V Bruslju, 13. marca 1997

Za Svet

Predsednik

M.Patijn

[1] UL L 118, 25.5.1995, str. 10.
Uredba Sveta (ES) št. 1048/97

z dne 9. junija 1997

o spremembi Uredbe (EGS) št. 189/92 o sprejetju določb za uporabo določenih kontrolnih ukrepov, ki jih je sprejela Organizacija za ribištvo severozahodnega Atlantika NAFO

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 43 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker Uredba (EGS) št. 189/92 [3] zahteva od ribiških plovil Skupnosti, da sporočijo Komisiji in hkrati tudi svojim pristojnim državnim organom določene podatke glede svojih dejavnosti v območju upravljanja Organizacije za ribištvo severozahodnega Atlantika (NAFO);

ker je Komisija NAFO za ribištvo 13. septembra 1996 sprejela priporočilo za spremembo sistema klicanja ladij;

ker je v skladu s členom XI Konvencije NAFO to priporočilo postalo zavezujoče za Skupnost od 13. novembra 1996 dalje;

ker je torej treba spremeniti Uredbo (EGS) št. 189/92, da se ribolovna plovila Skupnosti zaveže k ravnanju v skladu s tem priporočilom,

SPREJEL NASLEDNJO UREDBO:

Člen 1

Točki 1.1 Priloge k Uredbi (EGS) št. 189/92 se doda naslednja alinea:

- "ciljne živalske vrste."

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 9. junija 1997

Za Svet

Predsednik

G. Zalm

[1] UL C 25, 25, 1, 1997, str. 11.

[2] UL C 167, 2.6.1997.

[3] UL L 21, 30.1.1992, str. 4. Uredba, kakor je bila nazadnje spremenjena z Uredbo (ES) št. 3068/95 (UL L 329, 30.12.1995, str. 3).

--------------------------------------------------
UREDBA KOMISIJE (ES) št. 1812/97

z dne 19. septembra 1997

o popravkih Uredbe (ES) št. 2931/95 o spremembi Uredbe (EGS) št. 804/68 in drugih Uredb zaradi sprememb kombinirane nomenklature za nekatere mlečne proizvode

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 234/79 z dne 5. februarja 1979 o postopku za prilagajanje nomenklature skupne carinske tarife, ki se uporablja za kmetijske proizvode [1], kakor je bila spremenjena z Uredbo (EGS) št. 3209/89 [2], in zlasti člena 2(1) Uredbe,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga z mlekom in mlečnimi proizvodi [3], kakor je bila nazadnje spremenjena z Uredbo (ES) št. 1587/96 [4], in zlasti členov 13(3) in 17(14) Uredbe,

ker je Uredba Komisije (ES) št. 2448/95 z dne 10. oktobra 1995 o spremembah Priloge I k Uredbi Sveta (EGS) št. 2658/87 o tarifni in statistični nomenklaturi ter o skupni carinski tarifi [5] spremenila oznake nekaterih mlečnih proizvodov od 1. januarja 1996;

ker je Uredba Komisije (ES) št. 2931/95 [6] spremenila uredbe, na katere so vplivale spremembe zgoraj navedenih oznak KN, skupaj z Uredbo (EGS) št. 804/68; ker je bila ena oznaka KN izpuščena iz sprememb v navedeni Uredbi; ker jo je treba vključiti v Uredbo z veljavnostjo od 1. januarja 1996;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

V členu 1(4) Uredbe (ES) št. 2931/95 se tretja alinea nadomesti z:

"- vpis pod oznako KN ex 1901 90 90 se nadomesti z:

Oznaka KN Poimenovanje

1901 90 91 - - - ki ne vsebuje mlečnih maščob, saharoze, izoglukoze, glukoze ali škroba, ali ki vsebuje manj kot 1,5 mas. % mlečnih maščob, manj kot 5 mas. % saharoze (vštevši invertni sladkor) ali izoglukoze, manj kot 5 mas. % glukoze ali škroba. Iz te tar. podšt. pa so izključeni prehrambni preparati, če so v prahu in če vsebujejo blago iz tarifnih številk 0401 do 0404

1901 90 99 - - - drugo".

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba se uporablja od 1. januarja 1996.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. septembra 1997

Za Komisijo

Franz FISCHLER

Član Komisije

[1] UL L 34

, 9.12.1979, str. 2.

[2] UL L 312, 27.10.1989, str. 5.

[3] UL L 148, 28.6.1968, str. 13.

[4] UL L 206, 16.8.1996, str. 21.

[5] UL L 259, 30.10.1995, str. 1.

[6] UL L 307, 20.12.1995, str. 10.
Uredba Sveta (ES) št. 782/98

z dne 7. aprila 1998

o spremembi Uredbe (ES) št. 1626/94 o določitvi nekaterih tehničnih ukrepov za ohranjevanje ribolovnih virov v Sredozemlju

SVET EVROPSKE SKUPNOSTI JE

ob upoštevanju Pogodbe o ustanovitvi Evropske skupnosti, zlasti člena 43 pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker so v skladu s členom 2 Uredbe Sveta (ES) št. 3760/92 z dne 20. decembra 1992 o vzpostavitvi sistema Skupnosti za ribištvo in ribogojstvo [4] splošni cilji skupne ribiške politike varovanje in ohranjevanje živih morskih vodnih virov;

ker je Mednarodna komisija za ohranitev atlantskega tuna (ICCAT) na svoji 10. izredni seji od 22. do 29. novembra 1996 v San Sebastianu v Španiji sprejela dve priporočili o ribolovni aktivnosti za tuna v Sredozemlju; ker ICCAT priporoča tudi posebna pravila o minimalnih velikostih za iztovarjanje tuna; ker so vsa ta priporočila oblikovana v znanstvenem mnenju;

ker je v okviru mednarodnih obveznosti Skupnosti in zlasti ob upoštevanju prihodnjega pristopa Skupnosti k ICCAT ustrezno, da se izvajajo navedena priporočila, da se izogne pretiranemu ribolovnemu pritisku na tuna;

ker je treba Uredbo (ES) št. 1626/94 [5] ustrezno spremeniti,

SPREJEL NASLEDNJO UREDBO:

Člen 1

Uredba (ES) št. 1626/94 se spremeni, kot sledi:

1. Vstavi se naslednji člen:

"Člen 3a

1. Prepovedano je loviti tuna z zaporno plavarico v obdobju od 1. do 31. avgusta.

2. Prepovedano je uporabljati letala ali helikopterje v podporo ribolovu na tuna v obdobju od 1. do 30. junija."

2. v Prilogi IV:

- naslednje besedilo nadomesti ustrezen vnos:

"Vrsta | Minimalna velikost |

Thunnus thynnus | 70 cm ali 6,4 kg |

- prejšnja opomba pod črto (**) se spremeni v (***).

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 7. aprila 1998

Za Svet

Predsednik

D. Blunkett

[1] UL C 337, 7.11.1997, str. 36.

[2] UL C 104, 6.4.1998.

[3] UL C 73, 9.3.1998.

[4] UL L 389, 31.12.1992, str. 1.

[5] UL L 171, 6.7.1994, str. 1. Uredba, kakor je bila spremenjena z Uredbo (ES) št. 1075/96 (UL L 142, 15.6.1996, str. 1).

--------------------------------------------------
Uredba Sveta (ES, ESPJ, Euratom) št. 1197/98

z dne 5. junija 1998

o spremembi Uredbe (EGS, Euratom, ESPJ) št. 260/68 o pogojih in postopku obdavčevanja v korist Evropskih skupnosti

SVET EVROPSKE UNIJE JE

ob upoštevanju Pogodbe o ustanovitvi enotnega Sveta in enotne Komisije Evropskih skupnosti,

ob upoštevanju Protokola o privilegijih in imunitetah Evropskih skupnostih in zlasti členov 13 in 23 Protokola,

ob upoštevanju predloga Komisije [1],

ob upoštevanju mnenja Evropskega parlamenta [2],

(1) ker je Evropski monetarni inštitut dal mnenje [3];

(2) ker je Evropska centralna banka že ustanovljena;

(3) ker je primerno, da se pod pogoji in v skladu s postopkom iz Uredbe (EGS, Euratom, ESPJ) št. 260/68 [4] obdavčevanje v korist Evropskih skupnosti razširi na plače in prejemke članov Razširjenega sveta in Sveta Evropske centralne banke ter zaposlenih v tej banki; ker bo obdavčevanje Evropskega monetarnega inštituta postalo brezpredmetno, ko bo likvidacija inštituta končana,

SPREJEL NASLEDNJO UREDBO:

Člen 1

Člen 12a Uredbe (EGS, Euratom, ESPJ) št. 260/68 se razveljavi dan po končani likvidaciji Evropskega monetarnega inštituta.

Člen 2

"Člen 12c

Ta uredba se uporablja za člane Razširjenega sveta in Sveta Evropske centralne banke, za zaposlene in prejemnike pokojnin, ki jih plačuje banka, vključene v kategorije, ki jih določi Svet na podlagi prvega pododstavka člena 16 Protokola o privilegijih in imunitetah Evropskih skupnosti glede plač in prejemkov ter invalidskih, starostnih in družinskih pokojnin, ki jih plačuje banka."

Člen 3

Ta uredba se uporablja od 1. junija 1998.

Člen 4

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 5. junija 1998

Za Svet

Predsednik

G. Brown

[1] UL C 118, 17.4.1998, str. 14.

[2] Mnenje dano 28. maja 1998 (še neobjavljeno v Uradnem listu).

[3] Mnenje dano 6. aprila 1998 (še neobjavljeno v Uradnem listu).

[4] UL L 56, 4.3.1968, str. 8. Uredba, kakor je bila nazadnje spremenjena z Uredbo (ESPJ, ES, Euratom) št. 2190/97 (UL L 301, 5.11.1997, str. 1).

--------------------------------------------------
Uredba Komisije (ES) št. 1550/98

z dne 17. julija 1998

o spremembi Uredbe (ES) št. 2571/97 o prodaji masla po znižanih cenah in dodeljevanju pomoči za smetano, maslo in koncentrirano maslo za uporabo pri izdelavi peciva, sladoleda in drugih živil

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (ES) št. 1587/96 [2], ter zlasti členov 6(6) in 12(3) Uredbe,

ker je Uredba Komisije (ES) št. 2571/97 [3], spremenjena z Uredbo (ES) št. 1061/98 [4] tako, da je skrajšan rok, v katerem je treba proizvode iz člena 1, predelati in vdelati v končne proizvode, s šestih na tri mesece; ker je bila ta sprememba uvedena zaradi neobičajno visokega števila zahtevkov za pomoč; ker je to vodilo do zmanjšanja količin, za katere so bili vloženi zahtevki; ker je treba glede na te nove okoliščine rok, predpisan za vdelavo v končne proizvode, podaljšati na štiri mesece;

ker predpisujeta v primeru, da je rok, predpisan v členu 11, prekoračen za manj kakor 60 dni, drugi pododstavek člena 18(3) in tretji pododstavek člena 22(4) Uredbe (ES) št. 2571/97 kazen 4 ekujev na tono dnevno; ker se je izkazalo, da je ta znesek prenizek glede na sedanje razmere na trgu in ga je treba zvišati na 6 ekujev na tono dnevno;

ker so ukrepi, predvideni v tej uredbi, skladni z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

Uredba (ES) št. 2571/97 se spremeni:

1. v členu 11 se "treh mesecih" nadomesti s "štirih mesecih";

2. v drugem pododstavku člena 18(3) in tretjem pododstavku člena 22(4) se "4 ekuje na tono dnevno" nadomesti s "6 ekujev na tono dnevno".

Člen 2

Ta uredba začne veljati z dnem objave v Uradnem listu Evropskih skupnosti.

Uporablja se za količine, dodeljene od 14. razpisa.

Ta uredba je v celoti zavezujoča in se neposredno uporablja v vseh državah članicah.

V Bruslju, 17. julija 1998

Za Komisijo

Franz Fischler

Član Komisije

[1] UL L 148, 28.6.1968, str. 13.

[2] UL L 206, 16.8.1996, str. 21.

[3] UL L 350, 20.12.1997, str. 3.

[4] UL L 152, 26.5.1998, str. 3.

--------------------------------------------------
Uredba Komisije (ES) št. 2619/98

z dne 4. decembra 1998

o spremembi Uredbe (ES) št. 2042/98 o posebnih pogojih za dodelitev pomoči za zasebno skladiščenje prašičjega mesa

KOMISIJA EVROPSKIH SKUPNOSTI JE,

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2759/75 z dne 29. oktobra 1975 o skupni ureditvi trga za prašičje meso [1], kakor je bila nazadnje spremenjena z Uredbo (ES) št. 3290/94 [2], ter zlasti členov 4(6) in 5(4) Uredbe,

ker Uredba Komisije (ES) št. 2042/98 [3] izvajalce obvezuje, da po koncu obdobja skladiščenja proizvode, ki so predmet pogodbe o skladiščenju, izvozijo; ker ta določba znatno zmanjšuje prožnost tega ukrepa podpore, posledično pa tudi zanimanje izvajalcev za ta ukrep; ker je zato primerno, da se ta obveznost črta;

ker je nujno, da se ta uredba uporablja od začetka obdobja za predložitev zahtevkov za pogodbe, t. j. od 28. septembra 1998, da bi zagotovili enakovredno obravnavanje vseh izvajalcev, ki sodelujejo pri shemi pomoči za zasebno skladiščenje;

ker so ukrepi, predvideni s to uredbo, v skladu z mnenjem Upravljalnega odbora za prašičje meso,

SPREJELA NASLEDNJO UREDBO:

Člen 1

V členu 1 Uredbe (ES) št. 2042/98 se črtata odstavka 2 in 3, odstavek 4 pa postane odstavek 2.

Člen 4

Ta uredba začne veljati z dnem objave v Uradnem listu Evropskih skupnosti.

Uporablja se od 28. septembra 1998.

Ta uredba je v celoti zavezujoča in se neposredno uporablja v vseh državah članicah.

V Bruslju, 4. decembra 1998

Za Komisijo

Franz Fischler

Član Komisije

[1] UL L 282, 1.11.1975, str. 1.

[2] UL L 349, 31.12.1994, str. 105.

[3] UL L 263, 26.9.1998, str. 12.

--------------------------------------------------
Uredba Komisije (ES) št. 282/98

z dne 3. februarja 1998

o spremembi Uredbe (EGS) št. 2568/91 o značilnostih oljčnega olja in olja iz oljčnih tropin ter o ustreznih analiznih metodah

KOMISIJA EVROPSKIH SKUPNOSTI JE,

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta št. 136/66/EGS z dne 22. septembra 1966 o skupni ureditvi trga z olji in mastmi [1], kakor je bila nazadnje spremenjena z Uredbo (ES) št. 1581/96 [2] in zlasti člena 35a Uredbe,

ker Uredba Komisije (EGS) št. 2568/91 [3], kakor je bila nazadnje spremenjena z Uredbo (ES) št. 2472/97 [4], določuje značilnosti oljčnega olja in olja iz oljčnih tropin ter ustrezne analizne metode,

ker je dodatno preverjanje pokazalo, da je treba popraviti besedilo Uredbe (ES) št. 2472/97; ker je zato treba prilagoditi besedilo Uredbe (EGS) št. 2568/91,

ker Uredba (ES) št. 2472/97 začne veljati šestdeseti dan po objavi v Uradnem listu Evropskih skupnosti, to je 10. februarja; ker mora ta uredba tudi veljati od tega datuma dalje,

ker so ukrepi, predvideni v tej uredbi, v skladu z mnenjem Upravljalnega odbora za olja in masti,

SPREJELA NASLEDNJO UREDBO:

Člen 1

Slike 1, 2, 3 in 4, ki so priložene k tej uredbi se dodajo Prilogi XVIII Uredbe (EGS) št. 2568/91.

Člen 2

Ta uredba začne veljati 10. februarja 1998.

Ta uredba je v celoti zavezujoča in se neposredno uporablja v vseh državah članicah.

V Bruslju, 3. februarja 1998

Za Komisijo

Franz Fischler

član Komisije

[1] UL 172, 30.9.1966, str. 3025/66.

[2] UL L 206, 16.8.1996, str. 11.

[3] UL L 248, 5.9.1991, str. 1.

[4] UL L 341, 12.12.1997, str. 25.

--------------------------------------------------

PRILOGA

+++++ TIFF +++++

Opomba:

La = laurinska kislina (C12:0)

St = stearinska kislina (C18:0)

Ln = linolenska kislina (C18:3)

My = miristinska kislina (C14:0)

O = oleinska kislina (C18:1)

P = palmitinska kislina (C16:0)

L = linolna kislina (C18:2)

+++++ TIFF +++++

+++++ TIFF +++++

+++++ TIFF +++++

--------------------------------------------------
Uredba Komisije (ES) št. 148/98

z dne 22. januarja 1998

o določitvi podrobnih pravil za uporabo Uredbe Sveta (ES) št. 2005/97 o določitvi nekaterih pravil za izvajanje posebnih režimov za uvoz oljčnega olja s poreklom iz Alžirije

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2005/97 z dne 9. oktobra 1997 o določitvi nekaterih pravil za izvajanje posebnih režimov za uvoz oljčnega olja s poreklom iz Alžirije [1], zlasti člena 4 Uredbe,

ob upoštevanju Uredbe Sveta (ES) št. 3290/94 z dne 22. decembra 1994 o prilagoditvah in prehodnih režimih, ki so potrebni v kmetijskem sektorju, da bi uresničili sporazume, sklenjene v okviru urugvajskega kroga večstranskih trgovinskih pogajanj [2], kakor je bila nazadnje spremenjena z Uredbo (ES) št. 1161/97 [3], zlasti člena 3 Uredbe,

ker znižanje carinske stopnje, predvideno v členu 2(2) Uredbe (ES) št. 2005/97, velja za celoten uvoz oljčnega olja, pri katerem uvoznik predloži dokazilo, da se posebna izvozna dajatev odraža pri uvozni ceni; ker bi bilo za izvajanje zgoraj navedenih režimov treba poskrbeti, da uvoznik predloži potrdilo, da je bila zadevna dajatev povrnjena izvozniku;

ker Uredba Komisije (ES) št. 2146/95 [4], kakor je bila nazadnje spremenjena z Uredbo (ES) št. 1163/97 [5], in se med drugim nanaša na prehodne prilagoditve posebnih režimov za uvoz oljčnega olja s poreklom iz Alžirije, predpisuje določbe, ki veljajo za te režime; ker bi morale biti te določbe z vidika tukaj določenih podrobnih izvedbenih pravil, razveljavljene;

ker so ukrepi, predvideni s to uredbo, v skladu z Upravljalnim odborom za olja in masti,

SPREJELA NASLEDNJO UREDBO:

Člen 1

1. Režimi, predvideni v členu 2(2) in (3) Uredbe (ES) št. 2005/97, veljajo za ves uvoz, za katerega uvoznik ob prejemu deklaracije o sprostitvi v prosti promet predloži dokazilo, da se posebna izvozna dajatev odraža v uvozni ceni in da jo je povrnil izvozniku do zneska, ki se ga odšteje od uvoza v Skupnost, kakor je predvideno v členu 2(2) zgoraj navedene uredbe.

2. Dokazilo za namene odstavka 1 lahko pomeni kakšen koli upravni, trgovinski ali bančni dokument, sprejemljiv za carinske organe.

3. V tej uredbi "izvoznik" pomeni osebo, navedeno v potrdilu EUR.1 za Alžirijo.

Člen 2

Uredba (ES) 2146/95 se razveljavi.

Člen 3

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. januarja 1998

Za Komisijo

Franz Fischler

Član Komisije

[1] UL L 284, 16.10.1997, str. 11.

[2] UL L 349, 31.12.1994, str. 105.

[3] UL 169, 27.6.1997, str. 1.

[4] UL L 215, 9.9.1995, str. 1.

[5] UL L 169, 27.6.1997, str. 4.

--------------------------------------------------
Uredba Sveta (ES) št. 150/1999

z dne 19. januarja 1999

o spremembi Uredbe (EGS) št. 2262/84 o določitvi posebnih ukrepov za oljčno olje

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 43 Pogodbe,

ob upoštevanju predloga Komisije1,

ob upoštevanju mnenja Evropskega parlamenta2,

ker mora Svet s kvalificirano večino in na predlog Komisije v skladu s členom 1(5) Uredbe (EGS) št. 2262/843 pred 1. januarjem 1999 sprejeti način financiranja dejanskih izdatkov uradov od tržnega leta 1999/2000;

ker je bilo določeno triletno prehodno obdobje, ki obsega reformo tržne ureditve sektorja oljčnega olja od leta 1998/1999; ker se mora delo, ki ga običajno zaupajo uradom, izvajati med prehodnim obdobjem in tudi med prvim tržnim letom po prehodnem obdobju; ker bi morali posledično predvideti prispevek Skupnosti za izdatke uradov za navedeno obdobje in tako zagotoviti, da uradi poslujejo učinkovito in v skladu s predpisi upravne samostojnosti, predvidene z Uredbo (EGS) št. 2262/84,

SPREJEL NASLEDNJO UREDBO:

Člen 1

Zadnja dva pododstavka člena 1(5) Uredbe (EGS) št. 2262/84 se nadomestita z naslednjim:

"50 % dejanskih izdatkov uradov za obdobje treh let, ki se začne s tržnim letom 1999/2000, krije splošni proračun Evropskih skupnosti.

Komisija pred 1. oktobrom 2001 preuči potrebo po ohranitvi prispevka Skupnosti za izdatke uradov in, kjer je to primerno, predloži predlog Svetu. V skladu s postopkom iz člena 43(2) Pogodbe se Svet pred 1. januarjem 2002 odloči o kakršnem koli financiranju zadevnih izdatkov."

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. januarja 1999

Za Svet

Predsednik

K.-H. Funke

1 UL C 384, 10.12.1998, str. 22.

2 Mnenje z dne 13. januarja 1999 (še ni bilo objavljeno v Uradnem listu).

3 UL L 208, 3.8.1984, str. 11. Uredba, kakor je bila nazadnje spremenjena z Uredbo (ES) št. 2599/97 (UL L 351, 23.12.1997, str. 17).